P-1 Uodas

P-1 „Uodas“ – 1936 m. sukurtas Antano Paknio konstrukcijos lavinimuisi skirtas sklandytuvas.

Po sėkmingo bendro darbo su Broniumi Oškiniu kuriant pirmuosius lietuviškus sklandytuvus, Kauno Aukštesniosios technikos mokyklos auklėtinis, vienas pirmojo aviacijos būrelio Lietuvoje kūrėjų, Lietuvos aeroklubo Nidos sklandymo mokyklos instruktorius Antanas Paknys nusprendė pastatyti savos konstrukcijos sklandytuvą, skirtą sklandytojų licencijas jau turinčių pilotų lavinimuisi.

1936 m. vasarą Nidoje buvo baigtas statyti ir išbandytas A. Paknio kūrinys, gavęs indeksą P-1 ir pavadinimą „Uodas“.

 Konstrukcija 
Konstrukciškai „P-1" – vienvietis aukštasparnis, parasolio tipo monoplanas su dengtu fiuzeliažu ir atvira kabina. Sklandytuvo sparnai panašūs į naudotus Broniaus Oškinio sukurtume sklandytuve „T-2" (BrO-2). Jie surinkti iš paprastų ir sustiprintų nerviūrų, aptraukti drobe. Tarpai tarp sustiprintų nerviūrų ir lonžeronų sustiprinti įstrižainėmis. Naudotas tas pats vokiškas profilis „Göttingen 532". Priekinė sparno briauna aptraukta fanera. Sparnų plotis vienodas, galai suapvalinti ir suploninti. Sparnai paremti dvigubais spyriais. Jų tvirtinimo vietos sustiprintos fanera.

Sklandytuvo liemuo – ferminės konstrukcijos, sudarytas iš atskirų rėmų ir išilginių juostų. Priešakinė ir cigaro formos užpakalinė liemens dalys aptrauktos fanera. Nuo kitų sklandytuvų „P-1" skyrėsi sumažinto profilio užpakalinės dalies forma.

Stabilizatoriaus plokštumos dvejais spyriais pritvirtintos prie užpakalinės liemens dalies. Valdymo trosai eina užpakalinės liemens dalies viduriu. Stabilizatoriaus plotis – 2,80 m. Aukštumos vairas yra trumpesnis už stabilizatorių.
miniatiūra|„P-1 Uodas“ Nidos sklandymo mokyklojeSklandytuvas „Uodas“ ir sklandytojai ant kopos, Lietuvos aviacijos muziejus
Kūrėjo teigimu, sklandytuvo aerodinaminė kokybė buvo lygi 16.Jurkštas, V., Antanas Paknys ir jo sklandytuvai, „Sparnai“ 1974 Nr. 2 Šiuo teigimiu abejoja vėlesni aviacijos inžinieriai, pažymėdmai, kad tikslūs sklandytuvų skridimo parametrų matavimai tais laikais negalėjo būti atlikti ir kokybės reikšmė dažnai buvo apvalinama į didėjimo pusę, tikėtina, kad dar ir padidinama. Reali spyrinės konstrukcijos sklandytuvo su 11 m sparnų ilgiu ir 6,9 siekusiu sprnų proilgiu aerodinaminė kokybė tikėtina, kad galėjo siekti apie 14-14,5.G. Kačergiaus pastaba, papildanti 1970 m. straipsnį: Ašmenskas, Viktoras, A.Paknio P-1 „Uodas“, „Sparnai“ 1970 Nr. 1 // Plieno sparnai

 Eksploatacija 
P-1 „Uodas“ buvo pritaikytas startams nuo skardžių, išvilkimui naudotas amortizuojantis trosas.

Sklandytuvas buvo naudojamas tiek Kaune, tiek Nidos sklandymo mokykloje. Yra išlikęs labai trumpas sklandytuvo skrydžio vaizdo įrašas, padarytas greičiausiai Nidoje.A. Paknio sklandytuvas P-1 „UODAS“, Plieno sparnai, youtube.comKuršių Nerija – Curonian Spit (1927 & 1936), 15min.lt, 2020-10-28 09:02

Duomenų, ar orlaivis išliko iki sovietinės okupacijos, nėra.

 Techniniai duomenys 
miniatiūra|A. Paknio sklandytuvo P-1 „Uodas“ brėžinys iš trijų projekcijų.Sklandytuvo „Uodas“ trys projekcijos (M 1:50), Lietuvos aviacijos muziejus

 Ilgis: 5,8 m
 Sparnų:
 profilis: Göttingen 532
 mojis: 11,0 m
 plotis: 1,5 m
 plotas: 15,6 m²
 proilgis: 6,9
 apkrova: 11,8 kg/m²
 Svoris:
 tuščio: 115 kg
 maksimalus kilimo: 185 kg
 Aerodinaminė kokybė: 16 (deklaruota)
 Greitis:
 geriausias sklendimo: 62,3 km/val.
 minimalus (vertikalus) žemėjimo: 1,02 m/s

 Literatūra 

 (LT) Antanas Paknys // Plieno sparnai
 (LT) Ašmenskas, Viktoras, A. Paknio P-1 „Uodas“, „Sparnai“ 1970 Nr. 1 // Plieno sparnai, Lietuvos Aviacijos Istorija 1919–1940; elektroniniam publikavimui parengė G. Kačergius, 2008
 (LT) Jurkštas, V., Antanas Paknys ir jo sklandytuvai, „Sparnai“ 1974 Nr. 2 // Plieno sparnai. Lietuvos Aviacijos Istorija 1919–1940; elektroniniam publikavimui parengė G. Kačergius, 2009
 (LT) Jurkštas, V., A. Paknio sklandytuvai, Mokslas Ir Gyvenimas 1967 m. Nr. 3, p. 10.
 (LT) Sklandytuvo „Uodas“ trys projekcijos (M 1:50), Lietuvos aviacijos muziejus

 Išnašos 

Kategorija:Parasolis
Kategorija:Paknio orlaiviai
Kategorija:Lietuvos sklandytuvai